འཆམ་མཐུན་གྱི་གཞིས་ཆགས་གསར་པ་ཞེས་པ་དེའི་རྒྱ་ཁྱོན་ཨེ་ཀར་༣༠༠༠༠ཡིན་པ་དང་དེའི་ནང་འབྲུ་ཁང་དང༌།ཚགས་ཁང༌།བཟོ་གྲྭཡིད་དུ་འོང་བའི་གྲོང་གསེབ་ཀྱི་ལྷ་ཁང་བཅས་ཡོད།ལས་གཞི་དེ་བཞིན་ཐུན་མོང་གིས་བདག་གཉེར་དང་གྲུབ་འབྲས་མཉམ་སྤྱོད་ཀྱི་རང་བཞིན་ལྡན་པ་ཡོང་ཕྱིར་དོ་ཁུར་ཆེན་པོས་འགོ་ཚུགས།འོན་ཀྱང་བློ་ཕམ་དགོས་པའི་གནས་དོན་ཞིག་ལ།ལས་གཞི་དེའི་ནང་གསར་ཞུགས་བྱེད་མཁན་ཕལ་མོ་ཆེ་ཤེས་ཡོན་མེད་པའི་རང་འདོད་ཅན།སྒྲིག་ལམ་དང་འཇོན་ཐང་མེད་པ་བཅས་ཀྱི་ཞན་ཆ་ཆེ་བར་བརྟེན།ལས་གཞི་དེ་བྱ་བ་ལམ་ལྷོང་དང་རྒྱུན་བསྲིངས་ཐུབ་པ་ཞིག་བྱུང་མེད།དེར་བརྟེན་ཨོ་ཝན་དབྱིན་ཡུལ་དུ་བསྐྱར་ལོག་བྱས།ཡུལ་ཧམ་ཤེ་རེ་ནང་ཡོད་པའི་ཁུ་ཨིན་ཝུ་ཌི་ཞེས་པའི་གཞིས་ཆགས་དེ་ཕྱི་ལོ་༡༨༣༩ལོར་ཉོ་སྒྲུབ་གནང་བ་དང་དེའི་སྤྱི་ཁྱབ་དོ་དམ་པ་དང་པོར་ཨོ་ཝན་བསྐོ་གཞག་བྱས་ཡོད་ཀྱང་ཁོང་གིས་ལས་གནས་དེ་ལས་རྩ་དགོངས་ཞུས།རྒྱུ་མཚན་ནི།ཁོང་གིས་ལས་འཆར་ཐོག་བསམ་བློ་གཏོང་སྐབས་ཆ་རྐྱེན་ཞན་པའི་གཟིགས་ཚུལ་བྱུང༌།དེར་བརྟེན་ཁོང་གི་ཚབ་ཏུ་ལས་གནས་དེར་རྗེས་འབྲངས་པ་གཞན་ཞིག་བསྐོ་གཞག་བྱས།ལས་གཞི་དེ་དང་འབྲེལ་བའི་སྐྱེ་བོ་མང་ཆེ་བར་ས་ཞིང་འདེབས་ལས་ཀྱི་ཉམས་མྱོང་མེད་ཐོགདཔལ་འབྱོར་གྱི་དཀའ་ངལ་ཆེན་པོ་འཕྲད་སྟབས།ད་ཐེངས་ཀྱང་ལམ་ལྷོང་མ་བྱུང་བར་མཐར་ཕྱི་ལོ་༡༨༤༥ལོར་ལས་གཞི་དེ་མཚམས་འཇོག་བྱ་དགོས་བྱུང༌།